पाएं अपने शहर की ताज़ा ख़बरें और फ्री ई-पेपरडाउनलोड करें
अगर आप 45 साल से ज्यादा उम्र के हैं और पहली डोज प्राइवेट अस्पताल में ली है तो दूसरी डोज सरकारी अस्पताल में फ्री में ले सकते हैं। 18 साल से ऊपर के लोगों को वैक्सीनेशन की छूट देने के बाद प्राइवेट अस्पतालों में अब वैक्सीन की कीमत चुकानी होगी। जिसे देखते हुए यह कदम उठाया गया है। हालांकि, इसका लाभ उन्हीं को मिलेगा, जो 30 अप्रैल से पहले पहली डोज लगवा चुके हैं। केंद्र सरकार ने इस संबंध में राज्य सरकार को चिट्ठी भेजी है, जिसे लागू कराने के लिए डिप्टी कमिश्नर को भेजा गया है।
फ्रंटलाइन व हेल्थ वर्कर्स को भी सुविधा
केंद्रीय स्वास्थ्य व परिवार कल्याण मंत्रालय के एडिशनल सेक्रेटरी डाॅ. मनोहर अगनानी के पत्र के मुताबिक प्रायोरिटी ग्रुप काे यह सुविधा दी गई है। जिसमें 45 साल से ज्यादा उम्र वालों के साथ फ्रंटलाइन व हेल्थ वर्कर्स को भी यह सुविधा मिलेगी। हालांकि अगर वो चाहें तो फिर सरकार की तरफ से तय रेट पर प्राइवेट अस्पताल से भी वैक्सीन की दूसरी डोज ले सकते हैं।
अब तक 15.5 करोड़ को लग चुकी, अब 50% कोटा प्राइवेट के लिए
केंद्र सरकार के मुताबिक देश में अभी तक 15.5 करोड़ लोगों को कोविड की वैक्सीन लगाई जा चुकी है। अब यह तय किया है कि 50% वैक्सीन सरकारी सप्लाई के अलावा प्राइवेट अस्पतालाें को दिया जाएगा। एक मई के बाद वैक्सीनेशन का तीसरा फेज शुरू हो चुका है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva zho_Hant eng_Latn